Til styret

**Protokoll fra ekstra ordinært styremøte 6/2023, 23.06.2023 kl 0900 – 1000 på teams.**

Tilstede: Olav Malmo, Ingrid Hallan, Roger D. Moe, Mona Lersveen, Ronny W. Andreassen, Per Ivar Myrbekk og Margareth Berg.

Forfall: Beate Moksnes.

Sekretariatet: Ina Myran og Kari Frøseth Johansen.

107/2023 Innsending av saker til FFOs kongress i 2023.

Styret hadde en lang og god diskusjon rundt forslag som ønsket innsendt til FFOs kongress i november 23.

Vedtak: FFO Trøndelag sender inn følgende forslag til Kongressen 2023.

I vedtektene til FFO står det at styremedlemmer skal ha tillit i egen organisasjon for å bli valgt. Hva hvis representanten har tillit i egen organisasjon, med ikke i FFO?

Med dette som bakteppe foreslår FFO Trøndelag endringer i vedtektene i paragraf 7.

Endringen er merket med rødt.

PARAGRAF 7A

«1. Valgkomitéenssaksbehandling

FFOs valgkomité innstiller overfor FFOs kongress på kandidater til FFOs hovedstyre og valgkomité. Valgkomiteen varsler medlemsorganisasjonene minst seks (6) måneder før kongressen om de forestående valgene. Med varselet skal følge oversikt over verv og tillitsvalgte som står på valg, samt frister for innsending av forslag på kandidater. Valgkomiteens innstilling skal sendes medlemsorganisasjonene minst tre (3) uker før FFOs kongress. Valgkomiteen skal legge vekt på å fremme forslag som speiler bredden i FFOs medlemsorganisasjoner. Det forutsettes at kandidaten har bred støtte, er godkjent og har tillit fra sin egen organisasjon og i FFO. Innstillingen må ha en god balanse mellom kvinner og menn, og komiteen må forsikre seg om at alle kandidater er innforstått med ansvaret de påtar seg. Valgkomiteen må sikre at styretsammensettes med nødvendig kompetanse for å fylle de rollene det er behov for. Valgkomiteen skal fremme forslag som sikrer nødvendig kontinuitet. Ingen person kan uten opphold ha ulike tillitsverv i FFO nasjonalt i mer enn ti år"

PARAGRAF 7B

"1. Valgkomitéens saksbehandling

Valgkomiteen innstiller overfor FFOs årsmøte på kandidater til styre og

valgkomite. Valgkomiteen varsler medlemsorganisasjonene minst to (2) måneder før årsmøtet om de forestående valgene. Med varslet skal følge oversikt over verv og tillitsvalgte som står på valg, samt frister for innsending av forslag på kandidater. Valgkomiteens innstilling skal sendes medlemsorganisasjonene minst to (2) uker før årsmøtet. Valgkomiteen skal legge vekt på å fremme forslag som speiler bredden i FFOs medlemsorganisasjoner. Det forutsettes at kandidaten har bred støtte, er godkjent og har tillit fra sin egen organisasjon og i FFO. Innstillingen må ha en god balanse mellom kvinner og menn, og komiteen må forsikre seg om at alle kandidater er innforstått med ansvaret de påtar seg. Valgkomiteen må sikre at styretsammensettes med nødvendig kompetanse for å fylle de rollene det er behov for. Valgkomiteen skal fremme forslag som sikrer nødvendig kontinuitet. For fylkes- og kommune-FFO må kandidater som blir foreslått og valgt, være bosatt i fylket/ kommunen, ha naturlig tilknytning til fylket/kommunen eller ha tilknytning til et lokalledd som har gjeldende fylke/kommune som nedslagsfelt. Ved interkommunale FFO bør styret ha representanter fra de respektive kommunene eller ha tilknytning til gjeldende lokale ledd som har gjeldende kommuner som nedslagsfelt. Ingen person kan uten opphold ha ulike tillitsverv i fylkes-FFO i mer enn ti år, og i kommune-FFO i mer enn ti år."

Kommune-FFO

FFO Trøndelag kjenner godt til FFOs strategi for kommunesatsing i FFO 2022 – 2027. FFO Trøndelag er veldig glade for at arbeidet for å styrke de kommunale rådene er satt i fokus. Da dette er et lovpålagt råd som alle kommuner i Norge skal ha. FFO Trøndelag imøteser FFO Nasjonalt sin satsing på en lik/ felles opplæring til alle fylkes- og kommunale råd i hele landet – Gode råd, som skal rulles ut i alle kommuner i løpet av 2023/2024.

FFO har i mange år hatt kommune-FFOer i noen få kommuner i landet. Det har vist seg at det har vært store utfordringer til å få disse kommune-FFOene til å fungere, og flere har blitt lagt ned de siste årene. Kommune-FFOene blir også oppfattet som en konkurrent til våre medlemsorganisasjoner, som strever med å få tillitsvalgte inn i sine styrer. Erfaringen er at kommunikasjonen mellom kommune og fylkes-FFOene heller ikke er god nok.

I FFOs strategi for kommunesatsing i FFO 2022-2027 sier at man **ikke** skal satse på og opprette nye kommune-FFOer, dette er FFO Trøndelag veldig enige i.

Strategien sier også at man skal styrke de kommune-FFOene det i dag er grunnlag for. Hva vil det si å ha ett organisasjonsmessig grunnlag for kommune-FFOet? I strategien står det at det kan være å vurdere kommune-FFOet opp mot fastsatte kriterier og at fylkes-FFOene også i samarbeid med FFO Nasjonalt kan vurdere kommune-FFOenes grunnlag for drift.

FFO Trøndelag ber om ordningen med kommune FFO evalueres. Ber FFO Nasjonalt sette ned en gruppe bestående av representanter fra organisasjonene, fylkes-FFO og kommune-FFO for å evaluere kommuneleddet.

Bakgrunn er at FFO Trøndelag lurer på om kommune-FFOene er levedyktig. Noen spørsmål vi har stilt oss er:

* Har FFO lyktes i målsettingen om kommune-FFO?
* Er det fortsatt grunnlag for å opprettholde ordningen?
* Hvilke kriterier skal legges til grunn når FFO nasjonalt i samarbeid med fylket skal vurdere om det er grunnlag for drift av kommune FFO?
* Kan vi jobbe bedre mot kommunale råd for funksjonshemmede isteden for kommune-FFO?
* Hvordan skal samarbeidet bli bedre mellom organisasjonsleddene i FFO?
* Tydeligere ansvars og kommunikasjonslinjer
* Det må sees på slitasje blant tillitsvalgte

Orienteringssak:

108/2023 Samarbeidskonferansen med SAFO – 30. august 2023

Vedtak: Saken tas til orientering. Det må jobbes aktivt med å få deltakere på arrangementet.

109/2023 Eventuelt.

 Ingen saker på eventuelt.

Med vennlig hilsen

For FFO Trøndelag

Kari Frøseth Johansen

Fylkessekr.